Sofija MIlošević čeka dete sa Lukom Jovićem.

Manekenka Sofija Milošević koja ove dane provodi u izolaciji sa dečkom Lukom Jovićem je, kako jke sama otkrila, u blagoslovenom stanju.

- Voleli bismo da sa vama podelimo srećne vesti, imaćemo bebu. Toliko sam zahvalna što Luka može da bude pored mene tokom ovog perioda. Ne mogu da zamislim da budem bez njega tokom ovih teških vremena koji se dešavaju u svetu - napisala je manekenka Sofija Milošević.

Podsećamo, prvo osnovno tužilaštvo u Beogradu naložilo policiji da podnese krivičnu prijavu protiv fudbalera Luke Jovića zbog nepoštovanja mera samoizolacije nakon što je došao iz inostranstva.

Jović se, podsetimo, juče u toku dana izvinjavao građanima Srbije ako ih je ugrozio svojim postupkom i dolaskom iz Španije u kojoj se situacija otela kontroli zbog korona virusa, te isticao da je zbog netačnih instrukcija o ponašanju i samoizolaciji postupio tako, međutim "Blica" je došao u posed dokumenta koji dokazuje da mladi fudbaler ne govori istinu, a možete ga pogledati OVDE.

A Sofija MIlošević je juče za "Blic" ispričala kako se oseća tokom izolacije.

- Ja sam u izolaciji, okej sam, poštujem sva pravila mera koje su donete, kao što bi svi trebalo da poštujemo u Srbiji i da se trudimo da pomognemo komšijama. Svima sam ponudila pomoć lično, a za izolaciju sam se obezbedila još pre dve nedelje. U Beogradu sam, u svom stanu i ne izlazim. Takođe, apelujem svima da ne izlaze - kaže Sofija Milošević.

Ona je na pitanje kako se oseća trenutno objasnila da je dobro.

- Ja sam stvarno dobro, dobro se osećam i samosvesno se ponašam - rekla je Sofija Milošević za "Blic" juče.